— Мы распрацоўваем арыгінальныя вучэбныя праграмы і планы, выдаём метадычныя і вучэбныя дапаможнікі. Генерыруем новыя напрамкі ў адукацыі. Так, мы першыя пачалі рыхтаваць беспрацоўных па такіх прафесіях, як адміністратар, кладаўшчык, бухгалтар, тэсціроўшчык праграмнага забеспячэння і іншыя, — адзначае рэктар інстытута Алег ЛІСЕЙЧЫКАЎ. — З гэтай катэгорыяй няпроста. Чалавек, якога звольнілі з работы, пакрыўджаны на ўсіх. Таму нашым выкладчыкам прыходзіцца выступаць і ў ролі педагога, і ў ролі псіхолага. Трэба пераканаць слухача, каб ён паверыў у сябе, — многія ж прыходзяць апусціўшы рукі.